b'\n_START_ARTICLE_\nManggugupit\n_START_PARAGRAPH_\nAng manggugupit ay karaniwang tumutukoy sa isang taong gumugupit, tagagupit, o pumuputol ng buhok ng isang kliyenteng nagbabayad.  Panlahat na tawag ito maging babae man o babae ang tagagupit. Tinatawag ring manggugupit ang mga mananabas o tagatabas ng telang gagamitin sa pananahi.  Barbero ang tawag sa lalaking manggugupit na ang kadalasang kliyente ay mga kapwa lalaki rin.  Sumusunod sa moda o pamantayan ang mga manggugupit.  Marunong ding mag-ahit ng balbas at bigote ng mga kliyente ang mga ito.  May iba ring nagkukulay ng buhok at nagmamasahe sa mga nagpapagupit, lalo kung natapos na ang gupitan.  Pagupitan, barberya, o barberuhan ang tawag sa lugar na pinupuntahan ng mga ibig magpagupit.  Mayroon ding mga pedikyurista, manikurista, at mangungulot sa mga paggupitan ng mga kababaihan._NEWLINE_Sa Pilipinas, si Martina Lunud ang itinuturing na unang dalubhasang babaeng naging  barbero.  Noong Hunyo 1927, inilathala ng magasing Philippines Free Press si Lunud bilang "Binibining Barbero ng Maynila" (Manila\xe2\x80\x99s Lady Barber).  Bagaman isang larangang pangkalalakihan ang pagiging barbero o ang manggupit ng mga estilong panlalaki, naghanapbuhay si Lunud sa mga barberuhang La Marina at People\'s sa Sta. Cruz, Maynila.  Nagmula sa Lungsod ng Olongapo si Lunud.  Nabanggit niya sa Philippines Free Press ang mga katagang ito: \xe2\x80\x9cHindi ito isang trabahong pambabae, sa tingin ko, ngunit nagawa ko na ang lahat ng aking magagawa sa abot ng aking makakaya, at gusto ng mga kliyente ko ang aking ginagawa.\xe2\x80\x9d'